Document ID: 32008D0720

KOMISIJAS LĒMUMS
(2008. gada 6. augusts),
ar ko groza Bulgārijas un Rumānijas Pievienošanās akta VII pielikuma B papildinājumu attiecībā uz dažiem gaļas, putnu gaļas, zivju, piena un piena produktu nozares uzņēmumiem Rumānijā
(izziņots ar dokumenta numuru K(2008) 4144)
(Dokuments attiecas uz EEZ)
(2008/720/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās aktu un jo īpaši tā VII pielikuma 5. nodaļas B iedaļas I apakšiedaļas e) punktu,
tā kā:
(1)
Eiropas Parlamenta un Padomes 2004. gada 29. aprīļa Regulā (EK) Nr. 852/2004 par pārtikas produktu higiēnu (1) un Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (2), paredzētas konkrētas strukturālas prasības uzņēmumiem, uz kuriem attiecas minēto regulu darbības joma.
(2)
Bulgārijas un Rumānijas Pievienošanās akta VII pielikuma 5. nodaļas B iedaļas I apakšiedaļas a) punktā paredzēts, ka dažas minētajās regulās noteiktās strukturālās prasības līdz 2009. gada 31. decembrim, ievērojot konkrētus nosacījumus, neattiecina uz Rumānijas uzņēmumiem, kuri minēti Pievienošanās akta VII pielikuma B papildinājumā.
(3)
Kamēr šiem uzņēmumiem ir noteikts pārejas posms, produktus, kuru izcelsme ir šajos uzņēmumos, var laist tikai vietējā tirgū vai izmantot turpmākai pārstrādei Rumānijas uzņēmumos, kuriem noteikts pārejas posms.
(4)
Bulgārijas un Rumānijas Pievienošanās akta VII pielikuma B papildinājums ir grozīts ar Komisijas Lēmumu 2007/23/EK (3), 2007/710/EK (4) un 2008/465/EK (5).
(5)
Daži gaļas, putnu gaļas, zivju, piena un piena produktu nozares uzņēmumi Rumānijā ir pabeiguši pārkārtošanās procesu un patlaban pilnībā atbilst Kopienas tiesību aktiem. Turklāt daži uzņēmumi ir pārtraukuši darbību. Tāpēc minētie uzņēmumi jāsvītro no to uzņēmumu saraksta, kuriem noteikts pārejas posms.
(6)
Tāpēc attiecīgi jāgroza Bulgārijas un Rumānijas Pievienošanās akta VII pielikuma B papildinājums.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā minētos uzņēmumus svītro no Bulgārijas un Rumānijas Pievienošanās akta VII pielikuma B papildinājuma.
2. pants
Šis lēmums ir adresēts dalībvalstīm.
Briselē, 2008. gada 6. augustā

Labels: 0
18
15
17